
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 16φ 

7 Αυγούστου Τ§95 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

285. Τρόπος διαχείρισης των Νομαρχιακών Ταμείων, 

των Ταμείων Γεωργίας, Κτηνοτροφίας και Δασών 
και των Ταμείων Προστασία Ελαιοπαραγωγής μέ¬ 
χρι τη λήξη του Οικονομικού έτους 1995 και λε¬ 
πτομέρειες εφαρμογής του άρθρου 36 του Ν. 
2218/1994 . 1 

286. Τροποποίηση διατάξεων του Καταστατικού του 
Ταμείου Πρόνοιας Δικαστικών Επιμελητών — 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 285 (1) 

Τρόπος διαχείρισης των Νομαρχιακών Ταμείων, των Τα¬ 
μείων Γεωργίας, Κτηνοτροφίας και Δασών και των Τα¬ 
μείων Προστασία Ελαιοπαραγωγής μέχρι τη λήξη του 
Οικονομικού έτους 1995 και λεπτομέρειες εφαρμογής 
του άρθρου 36 του Ν. 2218/1994. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 7 του άρθρου 36 του Ν. 2218/ 
1994 (Α 90). 

2. Τις διατάξεις του Ν.Δ. 3620/1956 (Α 279). 

3. Τις διατάξεις του Ν.Δ. 496/1974 (Α 204). 

4. Τις διατάξεις του Β.Δ. 20.7.37 (Α 276) «Περί Διοική- 
σεως και Διαχ/σεως εν γένει των Γεωργικών Ταμείων των 
Νομών», όπως τροποποιήθηκε και ισχύει σήμερα. 

5. Τις διατάξεις του Π.Δ. 336/1977 (Α 108) περίεξαιρέ- 
σεως εκ των διατάξεων του Ν.Δ. 496/74 «Περί Λογιστικού 
των Ν.Π.Δ.Δ.», του Κεντρικού Ταμείου Γεωργίας Κτηνο¬ 
τροφίας και Δασών (Κ.Τ.Γ.Κ.Δ.), των Ταμείων Γεωργίας 
Κτηνοτροφίας και Δασών (Τ.Γ.Κ.Δ.) και των Ταμείων Προ¬ 
στασίας Ελαιοπαραγωγής, Νομικών Προσώπων Δημοσίου 
Δικαίου, αρμοδιότητας Υπουργείου Γεωργίας. 

6. Τις διατάξεις του Π.Δ. 126/1974 (Α 45) «Περί ασκή- 
σεως προληπτικού ελέγχου επί των δαπανών Ν.Π.Δ.Δ. αρ¬ 
μοδιότητας Υπουργείου Γεωργίας». 

7. Τις διατάξεις του Ν.Δ. 2413/53 (Α 125) «Περί κατα- 
πολεμήσεως του δάκου της Ελαίας «όπως τροποποιήθηκε 


και ισχύει και της αριθ. 92582/17103/19.5.53 (Β 115) 
κοινής απόφασης των Υπουργών Γ εωργίας και Οικονομι¬ 
κών «Περί διοικήσεως διαχειρίσεως και λειτουργίας εν γέ- 
νει Ταμείων Προστασίας Ελαιοπαραγωγής». 

8. Ότι από τις διατάξεις του διατάγματος αυτού δεν 
προκαλείται δαπάνη σε βάρος του Δημοσίου. 

9. Τις 288, 478/95 γνωμοδοτήσεις του Συμβουλίου της 
Επικράτειας και με πρόταση των Υπουργών Εσωτερικών, 
Οικονομικών και Γεωργίας, αποφασίζουμε: 

ΜΕΡΟΣ ΠΡΩΤΟ 
ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 
Αρθρο 1 

Πεδίο Εφαρμογής 

Από τη δημοσίευση στην Εφημερίδα της Κυβερνήσεως 
των οργανισμών εσωτερικής υπηρεσίας των νομαρχιακών 
αυτοδιοικήσεων, μέχρι τη λήξη του οικονομικού έτους 
1995, συμπεριλαμβανομένης και της παράτασης εκτέλε¬ 
σης του προϋπολογισμού, η διαχείριση των πόρων καθώς 
και της ακίνητης και κινητής περιουσίας των Νομαρχιακών 
ταμείων, των Ταμείων Γ εωργίας, κτηνοτροφίας και Δασών 
και των Ταμείων προστασίας Ελαιοπαραγωγής, γίνεται 
σύμφωνα με τις διατάξεις του παρόντος Προεδρικού Δια¬ 
τάγματος. 

Άρθρο 2 

Κινητή και ακίνητη περιουσία 

1. Η κινητή και ακίνητη περιουσία των καταργουμένων 
ταμείων καταγράφεται αναλυτικά από επιτροπή που ορί¬ 
ζεται από τον οικείο Περιφερειακό Διευθυντή και παραδί- 
δεται στη Νομαρχιακή Αυτοδιοίκηση. Για την καταγραφή 
και παράδοση συντάσσονται σχετικά πρωτόκολλα. 

2. Η ακίνητη περιουσία μεταγράφεται στα βιβλία του οι¬ 
κείου υποθηκοφυλακίου με φροντίδα της Νομαρχιακής 
Αυτοδιοίκησης, με βάση τα παραπάνω πρωτόκολλα, τα 
οποία αποτελούν τον τίτλο μεταγραφής. 

Άρθρο 3 

Διαχείριση κινητής και ακίνητης περιουσίας 

Η διαχείριση της παραπάνω κινητής και ακίνητης πε¬ 
ριουσίας γίνεται σύμφωνα με τις διατάξεις που ισχύουν 

κάθε φορά για την περιουσία της Νομαρχιακής Αυτοδιοί¬ 
κησης. 

ΚΕΦΑΛΑΙΟ Β' 

ΝΟΜΑΡΧΙΑΚΑ ΤΑΜΕΙΑ 
Αρθρο 4 

Οικονομική διαχείριση 

1. Οι προϋπολογισμοί των καταργουμένων Νομαρχια¬ 
κών Ταμείων, όπως έχουν διαμορφωθεί κατά την ημερο¬ 
μηνία κατάργησής τους, γίνονται προϋπολογισμοί των Νο¬ 
μαρχιακών αυτοδιοικήσεων και συνεχίζουν να εκτελούνται 
από αυτές. 

2. Οι υπόλογοι που έχουν οριστεί για την πληρωμή των 
πόσης φύσεως δαπανών συνεχίζουν τις πληρωμές μέχρι 
το χρόνο απόδοσης λογαριασμού ή νόμιμης αντικατάστα¬ 
σής τους. Νέοι υπόλογοι ορίζονται με απόφαση του Νο¬ 
μάρχη σύμφωνα με τις κείμενες διατάξεις. 

3. Η εκτέλεση των προϋπολογισμών γίνεται σύμφωνα 
με τις διατάξεις του «κανονισμού οικονομικής λειτουρ¬ 
γίας» των καταργουμένων Νομαρχιακών Ταμείων. 

Όπου στον κανονισμό αυτόν και τις σχετικές με τη λει¬ 
τουργία των Νομαρχιακών Ταμείων διατάξεις αναφέρεται 
Διοικητικό Συμβούλιο Νομαρχιακού Ταμείου, ή Πρόεδρος 
του Διοικητικού Συμβουλίου του Νομαρχιακού Ταμείου, 
νοούνται αντίστοιχα, η Νομαρχιακή Επιτροπή που ορίζεται 
από το Νομαρχιακό Συμβούλιο και ο Νομάρχης. 

4. Οι λογαριασμοί των Νομαρχιακών Ταμείων, των 
οποίων την Ταμειακή διαχείριση ασκεί η Τράπεζα της Ελ¬ 
λάδος, διατηρούνται εντόκως, σε ισχύ μέχρι την ημερομη¬ 
νία που καθορίζεται στο άρθρο 1 του παρόντος. Στους λο¬ 
γαριασμούς αυτούς συνεχίζουν να εισάγονται οι επιχορη¬ 
γήσεις του τακτικού προϋπολογισμού και του προϋπολογι¬ 
σμού δημοσίων επενδύσεων που προβλέπονται για τα Νο¬ 
μαρχιακά Ταμεία καθώς και των λοιπών φορέων, και γίνο¬ 
νται σε βάρος τους όλες οι πληρωμές. 

Άρθρο 5 

Τροποποίηση προϋπολογισμών - Έγκριση 

1. Η τροποποίηση των προϋπολογισμών γίνεται με από¬ 
φαση της αρμόδιας κατά το άρθρο 4 παρ. 3 εδ. δεύτερο 
του παρόντος, Νομαρχιακής Επιτροπής, ύστερα από εισή¬ 
γηση της οικείας υπηρεσίας εντελλομένων εξόδων, η 
οποία εγκρίνεται από το Νομαρχιακό Συμβούλιο. 

2. Δεν επιτρέπεται η μεταφορά πιστώσεων που έχουν 
εγγράφει στους προϋπολογισμούς για την κάλυψη των δα¬ 
πανών των κρατικών υπηρεσιών προς επαύξηση πιστώ¬ 
σεων οιασδήποτε άλλης φύσεως δαπανών. 

Άρθρο 6 
Τίτλοι πληρωμών 

Τα εντάλματα πληρωμών δαπανών των παραπάνω 
προϋπολογισμών και τα δικαιολογητικά τους φέρουν τον 
τίτλο.ΝΟΜΑΡΧΙΑΚΗ ΑΥΤΟΔΙΟΙΚΗΣΗ.Λογαρια¬ 

σμός Νομαρχικού Ταμείου. 

Άρθρο 7 
Απολογισμοί 

1. Οι απολογισμοί - ισολογισμοί του οικονομικού έτους, 
υποβάλλονται στο Ελεγκτικό Συνέδριο από τη Νομαρχιακή 
Αυτοδιοίκηση, εννιαία για ολόκληρο το οικονομικό έτος. 

2. Οι Νομαρχιακές Αυτοδιοικήσεις συντάσσουν και υπο¬ 


βάλλουν στο Ελεγκτικό Συνέδριο και τους εκκρεμείς απο¬ 
λογισμούς προγενεστέρων οικονομικών ετών. 

ΚΕΦΑΛΑΙΟ Γ 

ΤΑΜΕΙΑ ΓΕΩΡΓΙΑΣ, ΚΤΗΝΟΤΡΟΦΙΑΣ ΚΑΙ ΔΑΣΩΝ ΚΑΙ 
ΠΡΟΣΤΑΣΙΑΣ ΕΛΑΙΟΠΑΡΑΓΩΓΗΣ 

Άρθρο 8 

Πεδίο Εφαρμογής 

Οι διατάξεις των άρθρων 1-7 του παρόντος Προεδρι¬ 
κού Διατάγματος εφαρμόζονται αναλόγως και για τα Τα¬ 
μεία Γεωργίας Κτηνοτροφίας και Δασών και προστασίας 
Ελαιοπαραγωγής, με την επιφύλαξη των διατάξεων των 
επομένων άρθρων. 

Άρθρο 9 

Εκτέλεση προϋπολογισμών 

1. Η εκτέλεση των προϋπολογισμών των Ταμείων Γ εωρ¬ 
γίας, κτηνοτροφίας και δασών και των ταμείων προστα¬ 
σίας ελαιοπαραγωγής γίνεται σύμφωνα με τις διατάξεις 
λειτουργίας των καταργουμένων αυτών Ταμείων, εφαρμο- 
ζομένης αναλόγως της διάταξης του δευτέρου εδαφίου 
της παρ. 3 του άρθρου 4 του παρόντος Προεδρικού Δια¬ 
τάγματος. 

2. Η απόφαση της κατά το άρθρο 4 παρ. 3 εδάφιο δεύ¬ 
τερο Νομαρχιακής Επιτροπής για την τροποποίηση των 
προϋπολογισμών των Ταμείων εγκρίνεται από το Νομαρ¬ 
χιακό Συμβούλιο. 

3. Οι υφιστάμενοι λογαριασμοί των Ταμείων Γεωργίας 
κτηνοτροφίας και Δασών των οποίων την Ταμειακή Διαχεί¬ 
ριση ασκεί η Τράπεζα της Ελλάδος, καθώς, και οι λογαρια¬ 
σμοί των Ταμείων προστασίας Ελαιοπαραγωγής των 
οποίων την Ταμειακή Διαχείριση ασκεί η Αγροτική Τρά¬ 
πεζα, διατηρούνται εντόκως σε ισχύ. 

Στους λογαριασμούς αυτούς, συνεχίζουν να κατατίθε¬ 
νται οι επιχορηγήσεις από τον Κρατικό Προϋπολογισμό, το 
Κεντρικό Ταμείο Γεωργίας Κτηνοτροφίας και Δασών και 
από τους λοιπούς φορείς να γίνονται εις βάρος τους όλες 
οι πληρωμές. 

Άρθρο 10 
Τίτλοι πληρωμών 

Οι τίτλοι πληρωμών και τα σχετικά δικαιολογητικά πλη¬ 
ρωμής δαπανών του προϋπολογισμού των Ταμείων Γ εωρ¬ 
γίας Κτηνοτροφίας και Δασών και Ταμείων προστασίας 
ελαιοπαραγωγής φέρουν τον τίτλο «ΝΟΜΑΡΧΙΑΚΗ ΑΥ¬ 
ΤΟΔΙΟΙΚΗΣΗ ... 

Λογαρισμός Ταμείου Γεωργίας Κτηνοτροφίας και Δασών 
και ΝΟΜΑΡΧΙΑΚΗ ΑΥΤΟΔΙΟΙΚΗΣΗ . 

Λογαρισμός Ταμείου Προστασίας Ελαιοπαραγωγής» αντί¬ 
στοιχα. 

Στον Υπουργό Εσωτερικών αναθέτουμε τη δημοσίευση 

και εκτέλεση του παρόντος διατάγματος. 

Αθήνα, 7 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΩΝ 

Κ. ΣΚΑΝΔΑΛΙΔΗΙ Α. ΠΑΠΑΔΟΠΟΥΛΟΣ 

ΓΕΩΡΓΙΑΣ 

Γ. ΜΩΡΑΪΓΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 286 (2) 

Τροποποίηση διατάξεων του Καταστατικού του Ταμείου 

Πρόνοιας Δικαστικών Επιμελητών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 9 του Ν. 2042/1992 (Α, 
75). 

2) Τις διατάξεις του άρθρου 15 του Π.Δ/τος 213/1992 
(Α, 102). 

3) Τις διατάξεις των άρθρων 23 παρ. 1 στοιχ. θ’, 24 παρ. 
1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/1985 (Α, 137). 

4) Τις διατάξεις του άρθρου 29Α του Ν. 1558/1985 (Α, 
137) όπως προσετέθη με το άρθρο 27 του Ν. 2081/1992 
(Α. 154). 

5. Το γεγονός ότι από τις διατάξεις του παρόντος προ- 
καλείται ετήσια δαπάνη που ανέρχεται στο ποσόν των 
33.000.000 δραχμών περίπου και θα καλυφθεί από τον 
Προϋπολογισμό του Ταμείου Πρόνοιας Δικαστικών Επιμε¬ 
λητών στον οποίο έχει εγγράφει πίστωση με ΚΑΕ 0631. 

6. Την συνταχθείσα τον Οκτώβριο του 1993 αναλογι- 
στική μελέτη σύμφωνα με το άρθρο 71 του Ν. 2084/92 (Α, 
165) και την από 31/1/1995 συμπληρωματική αυτής. 

7. Τη γνώμη του Δ.Σ. του Ταμείου Πρόνοιας Δικαστικών 
Επιμελητών που διατυπώθηκε κατά την 22α/11.10.1994 
συνεδρίαση του, 

8. Τη γνώμη του Συμβουλίου Κοινωνικής Ασφάλειας 
που διατυπώθηκε κατά την 62η/1.3.95 συνεδρίαση του 
της ΚΗ περιόδου. 

9. Την 2024/26.10.1993 (Β, 833) κοινή απόφαση του 
Πρωθυπουργού και Υπουργού Υγείας, Πρόνοιας και Κοι¬ 
νωνικών Ασφαλίσεων. 

10. Την 357/1995 γνωμοδότηση του Συμβουλίου της 
Επικράτειας μετά από πρόταση του Υφυπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο 1 

Το άρθρο 1 του Α.Ν. 2682/40 (Α, 411), όπως συμπλη¬ 
ρώθηκε με το άρθρο 1 του Ν. 620/1977 (Α, 171), αντικα¬ 
θίσταται ως εξής: 

1. Το Ταμείο Πρόνοιας Δικαστικών Επιμελητών που 
ιδρύθηκε με τον Α.Ν. 2682/40, έχει έδρα την Αθήνα απο¬ 
τελεί Ν.Π.Δ.Δ. και ασφαλίζει τους διορισμένους σε θέση 
δικαστικού επιμελητή στα διάφορα Πρωτοδικεία. 

2. Σκοπός του Ταμείου είναι: 

α) Η παροχή εφάπαξ χρηματικού βοηθήματος στον απο- 
χωρούντα από την υπηρεσίαν ή απολυόμενο ασφαλισμένο 
ή σε περίπτωση θανάτου αυτού στα μέλη της οικογένειας 
του. 


β) Η παροχή οικονομικής ενίσχυσης μία φορά κάθε 
χρόνο, ποσού 150.000 δραχμών λόγω νοσηλείας σε Κρα¬ 
τικό Νοσοκομείο πέραν των 15 ημερών. Η οικονομική ενί¬ 
σχυση καταβάλλεται ύστερα από αίτηση του ασφαλισμέ¬ 
νου μετά την προσκόμιση δικαιολογητικών από το Νοσο¬ 
κομείο, από τα οποία προκύπτει η νοσηλεία,η αποχή απο 
την εργασία και ιατρική βεβαίωση περί της ασθένειάς του. 

Το παραπάνω ποσό δύναται να αυξάνεται με απόφαση 
του Υπουργού Υγείας, Πρόνοιας και Κοινωνικών Ασφαλί¬ 
σεων και μετά από γνώμη του Δ.Σ. του Ταμείου. 

Άρθρο 2 

Η παρ. 1 του άρθρου 7 του Α.Ν. 2682/1940 (Α, 411), 
όπως τροποποιήθηκε και ισχύει μετά την 211 /2/2Θ/94 (Β, 
234) Υπουργική Απόφαση, αντικαθίσταται ως εξής: 

1. Το καταβαλλόμενο από το Ταμείο εφάπαξ χρηματικό 
βοήθημα, ανεξάρτητα απο το Πρωτοδικείο στο οποίο υπη¬ 
ρέτησε ο ασφαλισμένος και εφ’ όσον τύχει συντάξεως από 
τον Φορέα Κύριας ασφάλισης, καθώς και τα μέλη της οι¬ 
κογένειας του σε περίπτωση θανάτου, υπολογίζεται ανά¬ 
λογα με το χρόνο ασφάλισής του στο Ταμείο. 

Για κάθε χρόνο πραγματική ασφάλισης, από του διορι¬ 
σμού και μέχρι της οριστικής εξόδου, καταβάλλονται 
67.500 δραχμές. 

Άρθρο 3 

Το άρθρο 8 του Α.Ν. 2682/1940 (Α 411) αντικαθίσταται 
ως εξής: 

«1. Το εφάπαξ χρηματικό βοήθημα χορηγείται ολό¬ 
κληρο και στους δικαιούχους θανόντος ασφαλισμένου, 
εφ’ όσον συντρέχουν οι προϋποθέσεις συνταξιοδοτήσεως 
από τον φορέα Κύριας ασφάλισης. Το ποσό καθορίζεται 
και απονέμεται σύμφωνα με την παράγρ. 1 του άρθρου 7 
του Ν. 2682/1940 όπως ισχύει μετά την τροποποίησή της 
με την παράγρ. 1 του άρθρου 2 του παρόντος. 

2. Ασφαλισμένοι που έχουν λάβει εφάπαξ και αναδιορί- 
ζονται, δικαιούνται μόνο της επί πλέον διαφοράς μεταξύ 
του καταβληθέντος και του ποσού του εφάπαξ βοηθήμα¬ 
τος που δικαιούται, βάσει της νέας εξόδου από την Υπη¬ 
ρεσία». 

Άρθρο 4 

Το εδάφ. α' της παραγρ. 3 του άρθρου 15 του Α.Ν. 
2682/1940 αντικαθίσταται ως εξής: 

«3. Οι ασφαλισμένοι που*δεν συμμορφώνονται με τις 
ισχύουσες διατάξεις, περί καταβολής των εισφορών (εν¬ 
σήμων) του Ταμείου, υποχρεούνται σε πρόσθετη κατα¬ 
βολή μέχρι του 10/πλασίου της τρέχουσας αξίας μη χρησι- 
μοποιηθέντος ενσήμου, ύστερα από έλεγχο και απόφαση 
του Δ.Σ. του Ταμείου». 

Άρθρο 5 

Το δεύτερο εδάφιο (μετά την περ. δ - ε) της παρ. 1 του 
άρθρου 2 του Α.Ν. 2682/1940, όπως τροποποιήθηκε με 
την παρ. 1 του άρθρου 2 του Ν. 620/1977, αντικαθίσταται 
ως εξής: *' 

«Χρέη εισηγητού στο Δ.Σ. του Ταμείου εκτελεί ο Διευ¬ 
θυντής, ο οποίος μετέχει στο Συμβούλιο χωρίς ψήφο. 

Καθήκοντα Γραμματέως ασκεί υπάλληλος του Τα¬ 
μείου. 

Όλα τα Μέλη του Δ.Σ. καθώς και ο Πρόεδρος, διορίζο¬ 
νται μετ' ισαρίθμων αναπληρωματικών για τρία (3) χρόνια 

με απόφαση του Υπουργού Υγείας, Πρόνοιας και Κοινωνι¬ 
κών Ασφαλίσεων, η οποία δημοσιεύεται στην Εφημερίδα 
της Κυβερνήσεως. 

Οι τρεις (3) εκπρόσωποι ασφαλισμένοι του Ταμείου, 
διορίζονται μετά πρόταση των Συλλόγων Δικαστικών Επι¬ 
μελητών των Εφετείων από τους έχοντας 1 θετή ασφάλιση 
στο Ταμείο. 

Το Ταμείο βαρύνεται μόνο με την αμοιβή συμμετοχής 
στις Συνεδριάσεις του Διοικητικού Συμβουλίου». 

Άρθρο 6 

Η ισχύς της Δ/τος αυτού, αρχίζει από την ημερομηνία 


δημοσίευσης στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών 
Ασφαλίσεων, αναθέτουμε την δημοσίευση και εκτέλεση 
του παρόντος Διατάγματος. 

Αθήνα, 1 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



